Diari Oficial de la Generalitat Valenciana


Sumari del DOGV 3591, del 27-09-1999 (1999/8208)

DECRET 136/1999, de 17 de setembre, del Govern Valencià, pel qual crea el Col·legi Públic número 49 d'Elx-Algoda, per desglossament del Col·legi Públic Comarcal Els Garrofers.
-------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/27/136/dof/vci/html**

### Dades del document

Número de DOGV
:   3591

Data del DOGV
:   27-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8208


Data del document
:   27-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Elx
    * centre d'ensenyament

DECRET 136/1999, de 17 de setembre, del Govern Valencià, pel qual crea el Col·legi Públic número 49 d'Elx-Algoda, per desglossament del Col·legi Públic Comarcal Els Garrofers. [1999/F8208]
  
El Col·legi Públic Comarcal Els Garrofers escolaritza alumnat procedent dels nuclis rurals d'Algoda, Algorós, Matola, Pusol i El Barranquet. Estos nuclis estan separats els uns dels altres a una distància que oscil·la entre els tres i els cinc quilòmetres.
  
La Direcció Territorial de Cultura i Educació d'Alacant va emetre informe en què es proposa el desglossament de l'actual Col·legi Públic Comarcal Els Garrofers, adduint raons organitzatives, pedagògiques i socials.
  
El Consell Escolar del centre afectat ha emés informe favorable a la proposta de desglossament en la sessió celebrada el 16 de desembre de 1998.
  
Els immobles complixen els requisits exigits pel Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de règim general no universitaris.
  
Els mestres que tinguen destinació definitiva en els centres existents en l'actualitat i que, com a conseqüència del desglossament, s'adscriguen al nou centre creat per este decret, mantindran de manera general l'antiguitat que posseïen en el centre d'origen, en aplicació del que s'establix en la disposició addicional sèptima del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, Boletín Oficial del Estado de 6 d'octubre de 1998.
  
En virtut d'això, i conformement al que s'establix en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura, Educació i Ciència, després de la deliberació prèvia del Govern Valencià, en la reunió celebrada el dia 17 de setembre de 1999,
  
DECRETE
  
Article 1
  
Es crea, per desglossament del Col·legi Públic Comarcal Els Garrofers, d'Elx-Algoda, el següent centre docent:
  
Província: Alacant.
  
Localitat: Elx.
  
Districte: Algoda.
  
Denominació: Col·legi Públic d'Educació Infantil i Primària número 49.
  
Codi: O3015208.
  
Titular: Generalitat Valenciana.
  
Domicili: Partida Pusol, número 8.
  
Composició: una unitat d'Educació Infantil i una d'Educació Primària.
  
Capacitat: 25 llocs d'Educació Infantil i 25 d'Educació Primària.
  
Article 2
  
Els llocs de treball del centre seran els següents:
  
- 1 d'Educació Infantil.
  
- 1 d'Educació Primària.
  
Article 3
  
El centre aplicarà el programa d'educació bilingüe Programa d'Incorporació Progressiva (PIP).
  
Article 4
  
1. El Col·legi Públic Comarcal Els Garrofers, codi 01468412, queda configurat atenent la següent composició: quatre unitats d'Educació Infantil, set d'Educació Primària i dos de primer cicle d'Educació Secundària Obligatòria.
  
2. Els llocs de treball d'este centre seran els següents:
  
- 4 d'Educació Infantil.
  
- 7 d'Educació Primària.
  
- 1 d'Educació Primària, Anglès.
  
- 1 d'Educació Primària, Educació Física.
  
- 1 d'Educació Primària, Música.
  
- 1 d'Educació Especial Pedagogia Terapèutica.
  
- 1 d'Educació Secundària Obligatòria, Matemàtiques i Ciències Naturals.
  
- 1 d'Educació Secundària Obligatòria, Valencià
  
- 1 d'Educació Secundària Obligatòria, Ciències Socials, Geografia i Història.
  
3. El centre aplicarà el programa d'educació bilingüe Programa d'Incorporació Progressiva (PIP).
  
4. Se suprimix la catalogació d'este col·legi com a centre d'acció educativa singular.
  
DISPOSICIÓ ADDICIONAL
  
El que s'establix en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures necessàries per al compliment i desenrotllament d'allò establit en este decret, així com per a modificar, si cal, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'inici del curs escolar 1999/2000.
  
València,17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI